
Lucrarea de față îşi are originea într-un studiu mai amplu asupra evoluţiilor economico-militare ale 


statelor din regiunea Balcanilor de Vest: „Balcanii de Vest: studiu militaro-economic”, elaborat în cadrul 
Centrului de Studii Strategice de Apărare şi Securitate, în cursul anului 2014. Prezentul articol constituie 
o analiză pe coordonate economice şi militare a doi dintre cei mai instabili actori din regiunea Balcanilor 
de Vest — Provincia Autonomă a Kosovo şi Metohiei şi a Bosniei şi Herțegovinei —, surprinşi în perioada 
de impact a crizei economice şi financiare mondiale şi revenire după aceasta. Ipoteza constă în faptul 
că, deşi aceştia sunt înscrişi pe calea integrării euroatlantice, instabilitatea caracteristică, menţinerea 
unor relaţii tensionate, precum şi impactul crizei economice şi financiare mondiale au o influență 
considerabilă asupra vietii economico-miliatare a acestora. 


1. Cadrul de analiză 


Şirul de confruntări armate care au dus la 
disoluția  lugoslaviei, precum şi implicarea 
actorilor externi (NATO, în special în conflictul din 
Kosovo) au avut consecințe majore în termeni 
economici şi militari. Economiile noilor state 
formate au suferit pierderi în urma conflictelor, 
dar şi a repercusiunilor embargourilor economice 
impuse nu doar de statele vecine, ci de întreaga 
comunitate internaţională. Dezintegrarea 
lugoslaviei a atras dezintegrarea legăturilor 
economice şi comerciale, precum şi o recesiune 
economică profundă şi, implicit, întârzierea 
reformelor necesare. 

Restructurarea economică s-a constituit 
într-un proces de lungă durată, performanţele 
statelor vest-balcanice nefiind foarte înalte nici 
în momentul prezent. 

Mai mult, statele vest-balcanice au fost şi 
continuă încă să fie reprezentate drept un 
spaţiu al instabilității şi impredictibilității în 
ceea ce priveşte dinamica securităţii, ceea ce 
s-a repercutat în planul investiţiilor străine 
directe, necesare reconstrucției economice 


post-conflict şi tranziţiei la economia de piaţă. 

Actorii din spaţiul Balcanilor de Vest sunt, în 
prezent, înscrişi pe calea integrării 
euroatlantice, ceea ce echivalează şi cu 
parcurgerea unui program de modernizare şi 
transformare a forțelor armate. 

Din perspectiva evoluţiei către integrarea 
euroatlantică, ţările  vest-balcanice pot fi 
grupate în trei categorii majore: 

a) state incluse în structurile euroatlantice 
(Slovenia, Croaţia, Albania); 

b) state relativ avansate în ceea ce priveşte 
integrarea euroatlantică (Serbia, Muntenegru 
şi FYROM); 

b) state cu evoluție dificilă 
Herţegovina şi Kosovo). 

Evoluţia acestora din urmă către integrarea 
euroatlantică se dovedeşte a fi mai lentă decât 
în statele precedente, din cauza unui grad 
crescut de instabilitate, a dependenţei 
considerabile de prezența internațională 
pentru menţinerea stabilității şi securității 
interne, a dificultăților întâmpinate în 

implementarea reformelor necesare în acest 
sens etc. Sunt actori a căror aderare la 


organizaţiile euroatlantice nu se conturează a 
fi posibilă decât pe termen lung şi foarte lung. 


2. Provincia Autonomă a Kosovo şi Metohiei 


Kosovo şi-a declarat independenţa față de 
Serbia în februarie 2008, fapt considerat 
ilegitim de către autorităţile de la Belgrad. Deşi 
Decizia Curţii Internaţionale de Justiţie (2010) 
este favorabilă kosovarilor, iar SUA şi UE au 
susținut independenţa provinciei, 5 state 
membre ale UE continuă să refuze să 
recunoască Kosovo ca stat independent până 
când Serbia însăşi nu va face acest lucru 
(Cipru, Grecia, România, Slovacia şi Spania). 
Proiectul comun al integrării europene a 
determinat Belgradul şi Priştina să facă 
progrese către normalizarea relaţiilor dintre 
ele. Serbia recunoaşte dreptul republicii de a 
guverna respectivul teritoriu, dar aceasta 
continuă să definească Kosovo drept 
Provincia Autonomă a Kosovo şi Metohiei. 
Practic, statutul provinciei pe arena 
internaţională nu a fost încă definitivat. Mai 
mult, Kosovo nu este membru în ONU şi 
aceasta nu doar datorită opoziţiei Rusiei în 
Consiliul de Securitate, ci şi pentru că, la nivel 
mondial, încă sunt 85 de state care nu au 
recunoscut actul de independenţă al acestuia. 

Relevant este şi faptul că acesta se află 
sub supraveghere internaţională încă de la 
deescaladarea conflictului din 1999, iniţial, de 
către Biroul Civil Internaţional (International 
Civil Office) şi, ulterior, prin EULEX. 

Din punct de vedere economic, Kosovo 
constituie cea mai săracă parte din fosta 
Iugoslavie”. Din perspectiva securității, 
depinde într-o măsură considerabilă de 
contribuția actorilor externi, securitatea internă 
a provinciei continuând să fie asigurată prin 
KFOR. De asemenea, una dintre principalele 
misiuni ale KFOR este sprijinul dezvoltării 
Forței de Securitate a Kosovo (KSF). 

KSF are un efectiv de 2.500 şi o rezervă de 
800, formată oficial în ianuarie 2009, ca 
organizaţie non-militară, cu responsabilități în 
răspunsul la crize, protecţie civilă şi 
distrugerea muniției explozive (EOD  — 
Explozive Ordnance Disposal). KSF deţine 


doar arme şi vehicule uşoare. KSF este 
considerat „germenele? din care se vor 
dezvolta forțele armate kosovare, însă, până 
în prezent, KSF nu are definitivat nici cadrul 
instituţional, nici pe cel legal şi nici pe cel 
finaciar pentru a dobândi acest statut. 

Notabilă este scăderea efectivului KFOR de 
la 60.000, în iunie 1999, la 4.882, la 1 
decembrie 2013, ce poate fi considerată un 
indicator al stabilizării securității acestuia, 
precum şi al creşterii capacităţii locale de 
gestionare a evoluţiilor în acest plan. Într-o altă 
ordine de idei, Pe de altă parte, reducerea 
prezenţei NATO în provincie se poate adauga 
şirului de riscuri la adresa securităţii regionale, 
având în vedere că există încă tensiuni sociale 
care pot escalada către un conflict violent?. 

De asemenea, Kosovo nu are încă un 
minister al apărării, crearea acestuia fiind un 
obiectiv pe care guvernarea kosovară şi-a 
propus să îl atingă până în 2019, alături de 
constituirea unor Forțe Armate conform 
standardelor NATO*. Din cauza bugetului 
militar extrem de redus, achiziţiile militare sunt 
aproape inexistente, kosovarii bazându-se 
preponderent pe donații externe. 

Având în vedere că ciocnirile violente dintre 
kosovarii albanezi şi cei sârbi, mai ales la 
graniţa dintre cele două părţi ale provinciei, nu 
constituie evenimente rar întâlnite*, prezenţa 
KFOR este încă necesară pentru menţinerea 
securității. 


! Conform datelor furnizate de IHS Jane's Defence Budgets, 
consultat la 12 octombrie 2014, Kosovo are o suprafaţă de 
10.887 de km? şi o populaţie de 1.859.203 locuitori, provincia 
are cei mai săraci cetățeni din Europa, cu un PIB anual per 
capita de 7.600 de dolari (în 2013). 

? Janusz Bugajski, Return of the Balkans: Challenges to 
European Integration and US Disengagement, US Army War 
College Press, Carlisle, May 2013, p. 131. 

? Fatos Bytyci, „Kosovo to create a national army of 5.000 
soldies”, Reuters, 4 March 2014, URL: 
http://uk.reuters.com/article/2014/03/04/uk-kosovo-army- 
idUKBREA231E620140304, accesat la 10 mai 2014. 

* Pentru detalii, a se vedea Janusz Bugajski, op. cit., pp. 21-26. 

3. Bosnia şi Herţegovina 


În 1995, Bosnia şi Herţegovina (BiH) avea 
două forțe armate, una aparținând Federaţiei 
Bosnia şi Herţegovina (FBiH) şi una Republicii 
Srpska (RS), însă diviziunile etnice dintre 
acestea erau atât de pronunţate, încât se 
putea vorbi, la acea dată, mai curând despre 
trei forțe armate, una bosniacă, una croată (în 
cadrul FBiH) şi una sârbă (în cadrul RS). În 
consecinţă, la acel moment, nu exista un 
control centralizat asupra celor două forțe 
militare 

Această caracteristică a BiH crea premisele 
ca o eventuală criză în plan politic sau social 
să se reflecte şi în plan militar, sporind riscul 
ca statul să devină scena unei veritable crize 
politico-militare. Pe de altă parte, acest risc a 
fost redus doar parțial având în vedere că, o 
evaluare a Forţelor Terestre BiH, realizată de 
IHS Jane's şi actualizată la 21 octombrie 
2013, menţiona că „din cauza menținerii 
diviziunilor politice şi etnice dintre sârbi, pe de 
o parte, şi bosniaci şi croaţi, de cealaltă, face 
imposibil ca trupele sârbe să fie staționate în 
afara RS, iar cele croate şi bosniace în 
interiorul RS”. 

De la finalul războiului din BiH, SFOR, 
misiunea NATO în BiH, a sprijinit reforma 
sectorului militar, astfel încât, la finele acestei 
misiuni (2004), a fost constituită o unică 
structură de comandă şi control a forțelor 
armate ale BiH şi au fost dezvoltate o doctrină 
şi standarde de instrucţie şi echipament 
întrunit, compatibile cu standardele NATO. În 
2006, BiH a devenit parte a PfP. 

La modul general, forțele armate actuale 
ale BiH sunt caracterizate ca fiind „un 
amalgam instabil de trupe din cele trei entităţi 
foste combatante (...), având capabilități prea 
reduse pentru a putea susține operaţii de 
luptă”. În plus, evaluările referitoare la nivelul 
general de stabilitate al ţării continuă să 
plaseze BiH într-o zonă de alertă 
considerabilă, aceasta fiind unul dintre cele 
mai instabile state din regiune. 

Cu toate acestea, progresele înregistrate 
de Sarajevo sunt notabile. În ciuda prezervării 
într-o bună măsură a caracterului instabil al 
statului din multiple perspective, progresul 
este apreciat a fi „remarcabil, dat fiind că 


ilustrează posibilitatea ca statele afectate de 
conflict să progreseze şi să îşi depăşească 
provocările”. La baza acestei aprecieri stă 
evoluția notabilă a BiH în Indexul Statelor 
Eşuate/Fragile din 2005 până în prezent, 
aceasta coborând 51 de locuri. Similar cazului 
Kosovo, prezența militară externă în BiH a 
scăzut treptat în aceeaşi perioada. 

Din 2008, BiH este angajată în Dialogul 
intensificat cu NATO în ceea ce priveşte 
aspiraţiile acesteia de integrare şi reformele 
aferente, iar, în 2010, Aliaţii au oferit oficial 
acestui stat MAP, sub condiţia ca BiH să 
soluţioneze şi problema proprietăţii imobile din 
sectorul apărării. 

Similar întregii regiuni, reforma în domeniul 
apărării a fost realizată, condusă şi 
supravegheată de NATO şi continuă să 
constituie partea centrală a cooperării cu 
aceasta, prioritatea cheie fiind reprezentată de 
„stabilirea unor structuri de apărare ale căror 
cheltuieli să poată fi posibile şi sustenabile, 
care să reflecte nevoile de securitate ale ţării 
şi capabile să furnizeze capabilități militare 
utilizabile şi  interoperabile cu cele ale 
Alianţei”. 

Per ansamblu, BiH poate fi considerată a 
avea armamentul şi echipamentul necesar 
îndeplinirii obiectivelor fundamentale ale 
Forțelor sale Armate, însă, marea parte a 
acestuia este perimat şi din ce în ce mai mult 
imposibil de utilizat. În contextul în care 
evoluția bugetului pentru apărare nu este de 
aşteptat a se îmbunătăţi pe termen scurt, 
acest aspect va rămâne, probabil, pentru mult 
timp unul problematic pentru BiH. Mai mult, 
„depozitarea în condiții de siguranță şi 
menţinerea armelor, minelor şi dispozitivelor 
explozive, precum şi a locaţiilor ce nu pot fi 
utilizate presupun, de asemenea, cheltuieli”. 

BiH este plasată de Transparency 
International în categoria statelor cu risc foarte 
mare de corupție în sectorul apărării”. Lipsa 
mecanismelor de supraveghere şi a 
transparenţei în plan decizional sunt aspecte 
constante în domeniul politic, financiar, de 
resurse umane şi achiziții în sectorul de 
apărare. 

Progresele în planul reformei sistemului de 

apărare includ abolirea conscripţiei în 2006 şi 
crearea bazelor pentru formarea unei armate 
profesioniste, forțele bosniace fiind, în 
prezent, capabile să contribuie la misiuni 
internaționale, în special de menţinere a păcii. 
De exemplu, BiH a desfăşurat forțe în 
Afganistan şi Irak. De asemenea, au fost deja 
operaţionalizate o companie de infanterie, un 
pluton de poliție militară şi unul de detectare a 
dispozitivelor explozive (EOD), care pot fi 


desfăşurate. 
Efectele crizei economice şi financiare 
mondiale sunt reflectate şi în evoluția 


bugetului pentru apărare al BiH care, după o 
perioadă de majorare, datorată creşterii 
economice per ansamblu a ţării, a cunoscut 
fluctuații notabile în anii 2010-2014, deşi 
procentul din PIB investit în apărare a rămas 
relativ constant. 

BiH a beneficiat de donaţii de echipamente 
militare din partea SUA şi, prin Programul de 
Finanţare Militară Externă, de echipamente 
militare în valoare de 4 milioane de dolari, în 
perioada 2012-2013. De asemenea, a 
solicitat, în cursul anului 2014, echipament în 
valoare de 4,5 milioane de dolari. Marea parte 
a acestor fonduri este menită să favorizeze 


adaptarea BiH la instituţiile europene şi euro- 
atlantice în domeniul apărării, însă, conform 
IHS Jane's, fondurile vor fi destinate instrucției 
şi echipării plutonului EOD. Decizia este mai 
mult decât justificată, având în vedere că în 
BiH se găsesc cele mai multe mine de teren 
din întreaga Europă. 

Similar Serbiei, BiH are o istorie consistentă 
în materie de industrie a apărării, însă aceasta 
nu mai poate produce suficient pentru a 
exporta. Totuşi, companiile bosniace acoperă 
nevoile forțelor armate proprii în ceea ce 
priveşte muniţia pentru arme uşoare, proiectile 
uşoare şi grenade. 


5 *** The Military Balance 2014, The International Institute 
for Strategic Studies, Routledge Publishing House, London, 
2014, p. 79. 

* Laura Brisard, „A decade of recovery: Bosnia and the 
Balkans bounce back”, în ***, Fragile States Index 2014, 
URL:  http://library  .fundforpeace.org/library/cfsir1423- 
fragilestatesindex2014-06d.pdf, p. 38, accesat la 25 
octombrie 2014. 

7 ***, Government Defence Anti-Corruption Index, Bosnia 
and Herzegovina, Report finished in July 2012, URL: 
http://government 
„defenceindex.org/sites/default/files/documents/GI-main- 
report.pdf, accesat la 12 decembrie 2014. 

* Laura Brisard, op. cit., p. 38. 


CONCLUZII 


e Kosovo se află în plin proces de construcţie a capacității de auto-guvernare. 
Reducerea treptată a prezenţei externe, în special în plan militar, poate constitui o 
dovadă a reducerii riscului de destabilizare regională. 


BiH se confruntă cu problema unui buget pentru apărare redus, ce trebuie utilizat 
cu maximă eficiență în vederea modernizării forțelor armate, 
standardelor stabilite de NATO şi favorizării interoperabilității cu Aliații. 


îndeplinirii 


Bugetele pentru apărare sunt în general reduse, continuând să aibă tendinţa de a 
scădea, sub impactul crizei economice şi financiare şi în contextul în care PIB-ul 
naţional al acestor state este în curs de descreştere. 

